გრეგ იგანი

გრეგ იგანი (; დ. 20 აგვისტო, 1961, პერთი, ავსტრალია) — ავსტრალიელი სამეცნიერო ფანტასტი მწერალი.

 ბიოგრაფია 
ლიტერატურულ კარიერამდე იგანი მათემატიკის შესწავლით იყო გატაცებული. დასავლეთ ავსტრალიის უნივერსიტეტში სწავლის შემდეგ მან მათემატიკის მეცნიერებათა ბაკალავრის წოდება მოიპოვა.

იგანმა პირველი ნაშრომი 1983 წელს გამოაქვეყნა. მისი შემოქმედების ძირითად ჟანრს რთული სამეცნიერო ფანტასტიკა წარმოადგენს, რომელიც მათემატიკური და კვანტური ონტოლოგიის თემატიკით არის გაჯერებული. იგანის ნაწარმოებებში ხშირად ფიგურირებს გენეტიკის, სიმულირებული რეალობის, პოსტ-ადამიანური ეპოქის, გონების ატვირთვის, ადამიანის სექსუალობის და ხელოვნური ინტელექტის თემატიკა. მწერალი ხშირ შემთხვევაში რაციონალურ ნატურალიზმს რელიგიაზე მაღლა აყენებს. იგანის ნაწარმოებების პერსონაჟები არ ერიდებიან რთულ ტექნოლოგიურ პრობლემებთან ჭიდილს, ხშირად გვხვდება ფიზიკის ახლებური გადააზრება. 1999 წელს, ნაწარმოებისთვის Oceanic, იგანმა ჰიუგოს პრემია მოიგო. ის ასევე ფლობს ჯონ კემპბელის ჯილდოს საკუეთესო მოთხრობისთვის. იგანის ადრინდელი ნაწარმოებები გაჯერებულია ზებუნებრივი საშინელების ჟანრის ისტორიებით. 

იგანიის მოთხრობები უკვე გამოქვეყნდა სხვადასხვა ჟანრის ჟურნალში, მწერლის შემოქმედება რეგულარულად იბეჭდება ისეთ პოპულარულ პერიოდულ გამოცემებში როგორიცაა „ინტერზონა“ და „აზიმოვის სამეცნიერო ფანტასტიკა“.

 პირადი ცხოვრება 
2015 წლიიდან იგანი პერთში ცხოვრობს. ის აქტიურად აპროტესტებს ავსტრალიის საიმიგრაციო პოლიტიკას და თავშესაფრის მსურველთა ქვეყნიდან გაძევებას. იგანი ვეგეტარიანელია.

იგანი არ ესწრება სამეცნიერო ფანტასტიკისადმი მიძღვნილ ლიტერატურულ კონვენციებს, არ არიგებს ავტოგრაფებს. მისი განაცხადებით, ინტერნეტში მის ფოტოებს ვერ შეხვდებით, მიუხედავად იმისა, რომ სამეცნიერო ფანტასტიკის ფანებმა გუგლის საძიებო სისტემაში არაერთი ფოტო მოიძიეს, ავტორმა განაცხადა, რომ ხსენებული ფოტოები მის სეხნიებს ეკუთნით.

 ჯილდოები 
 „Permutation City“: ჯონ ვ. კემპბელის მემორიალური პრემია (1995)
 „Oceanic“: ჰიუგოს პრემია, ლოკუსის პრემია, აზიმოვის მკითხველთა პრემია (1999)
 „Distress“: ქურთ-ლაშვიც-პრაისი,  საუკეთესო უცხოური ფანტასტიკა (2000)
სეიუნის პრემიის მრავალგზის მფლობელი.

2000 წელს, იგანის რომანი „ტერანესია“ დიტმარის პრემიის მფლობელი გახდა, თუმცა ავტორმა ჯილდოს მიღებაზე უარი განაცხადა.

 ბიბლიოგრაფია 

 რომანები 
 „უჩვეულო კუთხე“ (1983), 
 „კარანტინი“ (1992), 
 „გადანაცვლებათა ქალაქი“ (1994), 
 „დიასპორა“ (1997), 
 „ტერანესია“ (1999), 
 „შილდის კიბე“ (2002), 
 „დნობის ფერი“ (2008), 
 „ზენდეგიი“ (2010), 
 „დიქრონავტები“ (2017), 
 ორთოგონული ტრილოგია
 „მომართული რაკეტა“ (2011), 
 „მარადი ცეცხლი“ (2012), 
 „დროის ისრები“ (2013), 

 მოთხრობათა კრებულები 

აქსიომატური (1995), ჩვენი ქალბატონი ჩერნობილიდან (1995), ხილული ნათელი (1998), 
ბნელი მთელი რიცხვები და სხვა მოთხრობები (2008), ბროლის ღამეები და სხვა მოთხრობები (2009), ოუშენიკი (2009), 

 სხვა მოთხრობები 

 აკადემიური ნაშრომები 
 An Efficient Algorithm for the Riemannian 10j Symbols by Dan Christensen and Greg Egan
 Asymptotics of 10j Symbols by John Baez, Dan Christensen and Greg Egan
 Conic-Helical Orbits of Planets around Binary Stars do not Exist by Greg Egan

 მოკლემეტრაჟიანი ფილმები 
მოთხრობა აქსიომატიკის მიხედვით 2015 წელს მოკლემეტრაჟიანი ფილმის გადაღებები დაიწყო, 2017 წელს ფილმის ონლაინ ვერსიის პრემიერა შედგა.

რესურსები ინტერნეტში



 გრეგ იგანი კონგრესის ბიბლიოთეკაში

 სქოლიო 

კატეგორია:დაბადებული 20 აგვისტო
კატეგორია:დაბადებული 1961
კატეგორია:ავსტრალიელი მწერლები
კატეგორია:ავსტრალიელი პროგრამისტები
კატეგორია:მწერლები ანბანის მიხედვით
კატეგორია:ცოცხალი ადამიანები